Eesti ja Nõukogude Vene vahelise rahulepingu 15. aastapäeva pühitsemine 2. veebruaril sünnib pidulikkusega. Kell 12 päeval asetab välisminister J.Seljamaa pärja Eesti rahudelegatsiooni esimehe Jaan Poska hauale. Pärjapaneku juures viibivad rahudelegats. liikmed Tallinna linnapea kindral J.Soots, prof. A.Piip ja dr. M.Püümann. Kell 2 päeval annab välisminister J.Seljamaa eine Nõukogude Vene saadiku Ustini auks. Einele on kutsutud ka Eesti rahudelegatsiooni  liikmed. Samal kellaajal annab Nõukogude Vene väliskomissar Litvinov eine Moskvas Eesti saadiku K.Tofferi auks.